section_heading: Privatni život i obrazovanje
paragraph_text: Anezi je rođena u Banja Luci, u Bosni i Hercegovini, odakle joj je otac, a odrasla je u Hrvatskoj, u Istri, odakle joj je majka.<ref> Živi u Vrsaru<ref> i Zagrebu.<ref> Osnovnu školu je završila u Vrsaru, dok je opću gimnaziju završila u Pazinu. U Rijeci 2005. godine upisuje Pravni fakultet. Nakon što u roku završava prvu godinu, zbog ljubavi prema pjevanju, gubi interes i fokus za studiranje prava, ali se nekoliko godina kasnije ipak vraća na fakultet te se prebacuje na smjer upravnog pravnika, koji završava u roku.<ref> U Zagrebu se upisuje na smjer za muzičku produkciju na MPA akademiji – Školi glazbene produkcije i multimedije, koju završava 2016. godine. Potom upisuje smjer za skladanje i aranžiranje pjesama, koji završava početkom 2017. godine.